
Møtedato:

7. april 2005

Arkivref.:

200405989-14/RGR/122

Årsberetning for 2004

I brev av 5. november 2004 ga departementet retningslinjer for utarbeidelse av universitetenes årsrapport for 2004. 

Årsrapporten skal ha disse hoveddelene:

· Styrets årsberetning

· Årsregnskap

· Revisors beretning.

Årsregnskapet ble behandlet som sak S 02-05 i Styrets møte 15. februar.

Styrets årsberetning (vedlegg 1)

Departementet har satt følgende frister for årsberetningen for 2004: 

· Foreløpig frist: 1. april

· Endelig frist: 15. juli (samlet årsrapport)

Departementet ga i brev av 17. desember i 2002 forholdsvis detaljerte retningslinjer for hva årsberetningen skal inneholde. I brevet av 5. november 2004 er det gitt ytterligere presiseringer. 

Retningslinjene fremgår av vedlegg 2.

2004 er det tredje året universitetene utarbeider årsberetning i henhold til nye retningslinjene etter innføring av nettobudsjettering. Årsberetningen er en oppsummering av aktiviteter og resultater i året som gikk innenfor Universitetets virksomhetsområder, herunder de forvaltningsmessige delene av virksomheten. 

Vedlagt er universitetsdirektørens utkast til årsberetning for 2004 (vedlegg 1). Mye av innholdet i årsberetningen fremgår også av Universitetets budsjettdokument (2004–2006). 

Retningslinjene for rapportering av vitenskaplige publikasjoner er endret fra og med 2004. Gjennom Universitets- og høgskolerådet er det blitt fastsatt nasjonale standarder for klassifisering og kategorisering av publi​ka​sjoner, og universitetene har tatt i bruk et nytt, felles system for registrering og rapportering av bl.a. vitenskapelige publikasjoner, Frida – «ForskningsResultater, Informasjon og Dokumentasjon av vitenskapelige Aktiviteter». Fra dette systemet skal opplys​ningene rapporteres til Database for statistikk om høgre utdanning. På grunn av arbeidet med kvalitetssikring av opplysningene er univer​sitetene gitt frist 4. april med denne rapporteringen. Opplysninger om vitenskapelige publika​sjoner er derfor ikke med i utkastet til årsberetning, men vil bli lagt fram i styremøtet. Dette er merket i teksten på stedene det er aktuelt.

Innstilling til vedtak:

Styret gir universitetsdirektøren fullmakt til å ferdigstille årsberetningen for 2004 på grunnlag av det fremlagte utkast og de kommentarer som er fremkommet under styrets behandling.

Tromsø, 30.03.2005

	Jan Larsen
	

	universitetsdirektør
	

	
	Håvard Bekkelund

	
	personal- og økonomidirektør


Vedlegg: 2

Innstillingen ble enstemmig vedtatt etter behandling i møte 07.04.2005. 

